
H O T Ă R Â R E  Nr. 3
din data de 19 ianuarie 2021

 privind aprobarea actualizării indicatorilor tehnico – economici aferent obiectivului de investiţie  „Reţea de canalizare şi staţie de epurare în comuna Biharia, judeţul Bihor”
Având în vedere referatul de aprobare nr.118/18.01.2021 prezentat de Primarul comunei Biharia, în calitate de iniţiator, precum şi Raportul de specialitate nr.119/18.01.2021 întocmit de aparatul de specialitate al primarului comunei Biharia, prin care se propune aprobarea actualizării indicatorilor tehnico – economici aferent obiectivului de investiţie „Reţea de canalizare şi staţie de epurare în comuna Biharia, judeţul Bihor”,

Ţinând seama de contractul de finanţare pentru Programul Naţional de Dezvoltare Locală, Subprogramul “Modernizarea satului românesc”, încheiat între U.A.T. Comuna Biharia şi Ministerul Dezvoltării Regionale şi Administraţiei Publice pentru realizarea obiectivului de investiţie „Reţea de canalizare şi staţie de epurare în comuna Biharia, judeţul Bihor”,
Luând în considerare prevederile Ordonantei de Urgenta Nr. 214/31.12.2020 privind modificarea şi completarea art. 10 din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I,

Ţînând cont de adresa Ministerului Dezvoltării Regionale şi Administraţiei Publice cu nr.252/2021 cu privire la prelungirea duratei contractelor de finantare cu o perioadă de până la 2 ani pentru obiectivele de investiţii incluse în Programul naţional de dezvoltare etapa I pentru care nu a fost efectuată recepţia la terminarea lucrărilor, precum şi cu privire la suplimentarea sumelor alocate de la bugetul de stat în vederea finalizării obiectivelor de investiţii,

Având în vedere prevederile art. 44 alin.(1) si alin. (4) din Legea nr.273/2006 privind finanţele publice locale, cu modificările şi completările ulterioare,

Luând în considerare Devizul General actualizat privind cheltuielile de capital necesare realizării obiectivului de investiţie „Reţea de canalizare şi staţie de epurare în comuna Biharia, judeţul Bihor”,
În temeiul prevederilor art.196 alin.(1), lit.a) din O.U.G. nr.57/2019 privind Codul administrativ, cu modificările şi completările ulterioare,

Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL  LOCAL  AL  COMUNEI  BIHARIA
ADOPTĂ PREZENTA HOTĂRÂRE :

Art.1. Se aprobă actualizarea indicatorilor tehnico – economici aferent obiectivului de investiţie „Reţea de canalizare şi staţie de epurare în comuna Biharia, judeţul Bihor”, conform anexei  Devizul general actualizat, parte integrantă a prezentei hotărâri cu o valoare totala a investitiei de 15.658.919,39 lei inclusiv TVA, din care finantare de la bugetul de stat 15.165.667,36 lei inclusiv TVA, si finantare de la bugetul local 493.252,03 lei inclusiv TVA.
Art.2. Cu ducerea la îndeplinire a prezentei hotărâri se încredinţează Primarul comunei Biharia .

Art.3. Prezenta hotărâre se comunică cu:
- Instituţia Prefectului judeţului Bihor;

- Primarul comunei Biharia;

- Compartimentul Buget şi Contabilitate;

- Ministerul Dezvoltării Regionale şi Administraţiei Publice (M.D.R.A.P.) 

PREŞEDINTE DE ŞEDINŢĂ

